***Stredoslovenský futbalový zväz***

***Partizánska 93, 974 01 Banská Bystrica***

***Volebný poriadok Stredoslovenského futbalového zväzu***

Návrh na schválenie (posledná úprava 14.04.2025)

Konferencia Stredoslovenského futbalového zväzu (ďalej len konferencia) schválila podľa čl. 9, ods. 3 písm.a) a čl. 38, ods. 2 písm. b) Stanov Stredoslovenského futbalového zväzu (ďalej len SsFZ), tento volebný poriadok

 ***Článok 1***

*Predmet Volebného poriadku SsFZ*

1. Tento volebný poriadok upravuje najmä:
	1. požiadavky na navrhovanie kandidátov
	2. právomoci Volebnej komisie SsFZ
	3. prípravu a priebeh volieb v SsFZ
	4. spôsob hlasovania vo voľbách
	5. vyhlásenie výsledkov volieb.
2. Na vykonanie volieb neupravených týmto volebným poriadkom sa primerane použijú Stanovy SsFZ a Rokovací poriadok SsFZ.

Článok 2

Aktívne volebné právo a kandidáti na funkciu v SsFZ

1. Delegáti konferencie s právom hlasovať (72 osôb) sú oprávnení voliť funkcionárov uvedených v ~~čl. 38, písm. e) až g)~~ v čl. 38 ods. 2, písm. e) až g)Stanov SsFZ, t. j. sú oprávnení voliť:
	* delegátov na Konferenciu SFZ za SsFZ (6 osôb) a ich náhradníkov
	* predsedu SsFZ a členov VV SsFZ (kvalifikovaná väčšina)
	* voliť predsedu revíznej komisie, disciplinárnej komisie, predsedu a podpredsedu odvolacej komisie a volebnej komisie, členov odvolacej komisie ~~a členov, vrátane jej predsedu~~ a volebnej komisie
2. Členovia Výkonného výboru SsFZ sú oprávnení voliť všetkých ostatných funkcionárov SsFZ, ak stanovy alebo osobitné predpisy SsFZ nestanovujú inak.
3. Člen SsFZ alebo iná oprávnená osoba majú právo písomne navrhnúť kandidáta na funkciu volenú konferenciou najneskôr 14 dní pred konaním zasadnutia konferencie, alebo navrhnúť kandidáta na funkciu volenú výkonným výborom v lehote stanovenej VV SsFZ. Právo navrhnúť kandidáta na volenú funkciu konferenciou má aj VV SsFZ. Deň volieb sa do 14-dňovej lehoty nezarátava a lehota na predloženie návrhov uplynie o 24.00 hod. posledného dňa na ich predloženie.
4. ~~Navrhnúť kandidáta na funkciu v deň volieb je možné len so súhlasom kvalifikovanej väčšiny konferencie (48 delegátov 51 delegátov s právom hlasovať) najneskôr pred začiatkom volieb.~~
5. Písomný návrh kandidáta na funkciu volenú konferenciou ~~podpísanú dvoma zástupcami člena SsFZ~~ „podpísaný členom SsFZ alebo štatutárnym orgánom člena SsFZ“.je nevyhnutné doručiť v stanovenej lehote vedúcemu sekretárovi SsFZ. Tento s návrhom bezodkladne oboznámi predsedu volebnej komisie (ak ide o funkciu volenú konferenciou), alebo členov VV SsFZ (ak ide o volenú funkciu výkonným výborom).
6. Kandidát na funkciu musí byť príslušný k SsFZ a musí spĺňať podmienky uvedené v čl. 31, ods. 1 a 2 Stanov SsFZ. Plnenie a záväzok dodržiavania týchto podmienok, ako aj súhlas s prijatím kandidatúry, musia byť doložené písomne k návrhu na kandidáta a kandidátom podpísané.
7. Písomný návrh kandidáta musí obsahovať: označenie funkcie, na ktorú je kandidát navrhnutý“ a „označenie navrhovateľa a jeho kontaktné údaje“. meno a priezvisko kandidáta, dátum narodenia, adresu jeho trvalého bydliska, zamestnanie, názov ObFZ, resp. FK ktorého je členom a kontakty, vrátane e-mailovej adresy.
8. Volebná komisia alebo výkonný výbor po preskúmaní náležitosti návrhu na kandidáta tohto uvedú na kandidátnu listinu pre voľby na konferencii alebo vo výkonnom výbore a kandidátnu listinu zverejní spôsobom obvyklým v SsFZ, najneskôr 10 dní pred termínom konania volieb.
9. Volebná komisia pri vyhlásení volieb určí spôsob doručovania návrhov podľa odseku 5; ak určí výlučne elektronické doručovanie, zároveň uvedie emailový účet, na ktorý sa majú návrhy doručovať

 Článok 3

Volebná komisia SsFZ

1. Volebná komisie SsFZ začína pracovať najneskôr jeden mesiac pred konaním volebnej konferencie. Skladá sa z predsedu a štyroch členov (po dvaja za Banskobystrický a Žilinský kraj), ktorých volí a odvoláva konferencia.
2. V zmysle čl. 34, ods. 3 Stanov SsFZ členom volebnej komisie nemôže byť člen zastupiteľského, výkonného, kontrolného orgánu, ani orgánu pre zabezpečenie spravodlivosti v SsFZ, rovnako nemôže byť členom volebnej komisie pracovník aparátu SsFZ.
3. Ďalšie povinnosti a právomoci volebnej komisie SsFZ určuje čl. ~~51~~ „52“ Stanov SsFZ.
4. Podnety v súvislosti s priebehom volieb možno vzniesť najneskôr 10 dní odo dňa ich uskutočnenia. Volebná komisia je povinná najneskôr do 15 dní vyriešiť podané podnety, resp. ak to situácia umožňuje a podnet bol podaný v priebehu Konferencie SsFZ, volebná komisia je povinná vyriešiť ho bezodkladne na konferencii.
5. Ak volebná komisia zistí z podnetu alebo z vlastnej iniciatívy závažné porušenie všeobecne záväzných právnych predpisov, predpisov SsFZ, SFZ, UEFA, FIFA, ktoré mohlo mať vplyv na výsledky volieb, je oprávnená do 30 dní odo dňa konania volieb rozhodnúť, že voľby boli neplatné a vyhlásiť opakované voľby.
6. Volebná komisia SsFZ je uznášaniaschopná, ak sú prítomní najmenej traja jej členovia, vrátane predsedu. Na prijaté rozhodnutia postačuje jednoduchá väčšina hlasov členov volebnej komisie. V prípade rovnosti hlasov rozhoduje hlas predsedu komisie.
7. Konferencia alebo volebná komisia môžu povoliť na návrh člena SsFZ alebo delegáta konferencie, prítomnosť nezávislého pozorovateľa volieb, vrátane sčítania hlasov.
8. V prípade verejného, resp. tajného hlasovania využije volebná komisia skrutátorov na sčítavanie hlasov.
9. Zasadnutie volebnej komisie zvoláva podľa potreby jej predseda. Volebná komisia môže zasadať a rozhodovať aj formou per rollam alebo telefonicky.
10. Volebná komisia je zodpovedná Konferencii SsFZ a riadi riadne a doplňujúce voľby do orgánov SsFZ volených Konferenciou SsFZ.

 Článok 4

Voľby a hlasovanie

1. O spôsobe volieb rozhodne konferencia. V prípade verejného hlasovania sa za platný hlas počíta zdvihnutý hlasovací lístok. Ak sa hlasuje tajne, za platný sa počíta príslušne upravený hlasovací lístok, ktorý obdrží pred voľbou každý delegát s právom hlasovať na jednotlivé volené funkcie.
2. Úpravu hlasovacieho lístka bezprostredne pred každou voľbou vysvetlí delegátom predseda volebnej komisie. Je potrebné však dodržať zásadu, že každý delegát s právom hlasovať zakrúžkuje poradové číslo, len jedného z kandidátov navrhnutých volebnou komisiou na príslušnú funkciu, ktorému dáva svoj hlas.
3. Volebná komisia v spolupráci so sekretariátom SsFZ pripravuje a zodpovedá za urnu a hlasovacie lístky.
4. Ak je navrhnutý na funkciu člena Výkonného výboru len jeden kandidát, na jeho zvolenie sa vyžaduje súhlas nadpolovičnej väčšiny delegátov. Ak kandidát nezíska hlasy nadpolovičnej väčšiny delegátov, uskutoční sa vzápätí druhé kolo voľby, v ktorom postačujú na zvolenie hlasy jednoduchej väčšiny delegátov. Ak podľa predchádzajúceho postupu člen Výkonného výboru SsFZ nebol zvolený, volebná komisia vyhlási do 48 hodín doplňujúce voľby na túto funkciu a stanoví ich termín.
5. Ak je kandidátov na funkciu člena Výkonného výboru SsFZ viac, zvolený je ten kandidát, ktorý získal hlasy kvalifikovanej väčšiny delegátov. Ak ani jeden z kandidátov nezíska v prvom kole kvalifikovanú väčšinu, koná sa vzápätí druhé kolo volieb.
6. Do druhého kola volieb postupujú kandidáti, ktorí sa počtom získaných hlasov umiestnili na prvom a druhom mieste. Ak získali viacerí kandidáti rovnaký najväčší počet hlasov na prvom mieste, postupujú do druhého kola len títo kandidáti. Ak v prvom kole získal jeden kandidát najväčší počet hlasov a na druhom mieste sa umiestnili viacerí kandidáti s rovnakým počtom hlasov, postupujú všetci kandidáti na prvom a druhom mieste do druhého kola.
7. V druhom kole volieb bude zvolený kandidát, ktorý získa nadpolovičnú väčšinu hlasov delegátov. Ak ani jeden z kandidátov nezíska v druhom kole nadpolovičnú väčšinu, na zvolenie kandidáta v ďalších kolách postačuje jednoduchá väčšina hlasov delegátov, pričom do ďalších kôl postupujú kandidáti podľa rovnakého kľúča, ako v prípade postúpenia do druhého kola.
8. Ak podľa postupov uvedených v ods. 4 až 8 tohto článku nebol zvolený člen Výkonného výboru SsFZ, volebná komisia vyhlási do 48 hodín doplňujúce voľby na túto funkciu a stanoví ich termín, ak Konferencia nerozhodne o uskutočnení doplňujúcej voľby na najbližšej Konferencii.
9. Doplňujúce voľby sú voľby do orgánov SsFZ volených Konferenciou konané mimo volebnej Konferencie na zostatok funkčného obdobia.
10. V doplňujúcich voľbách sú kandidáti volení v prípade predčasného zániku funkcie predchádzajúceho nositeľa funkcie alebo v prípade, keď volená funkcia nie je obsadená z iného dôvodu.
11. Doplňujúca voľba predsedu SsFZ, člena Výkonného výboru, predsedu alebo člena orgánu SsFZ voleného Konferenciou sa spravidla uskutoční v rámci programu najbližšej Konferencie.
12. Kandidáti na jednotlivé volené funkcie sa nemusia zúčastniť Konferencie s právom hlasovať. Musia však byť na Konferenciu pozvaní a navrhovaný kandidát musí svoj súhlas vyjadriť osobne alebo v prípade neprítomnosti potvrdiť písomne.
13. Hlasovací lístok pred voľbou musí byť verifikovaný predsedom volebnej komisie (podpis) a sekretariátom SsFZ (pečiatka SsFZ č. 3).
14. Hlasovací lístok je neplatný ak:
	1. je zakrúžkované viac ako jeden kandidát na tú istú funkciu,
	2. nie je zakrúžkovaný ani jeden z navrhovaných kandidátov,
	3. sú niektorí z navrhovaných kandidátov prečiarknutý,
	4. sú v hlasovacom lístku svojvoľne vpisované ďalšie údaje, prípadne ďalšie mená, mimo tých, ktorých oznámil predseda volebnej komisie pred voľbou,
	5. hlasovací lístok nie je opatrený podpisom predsedu volebnej komisie a príslušnou pečiatkou SsFZ,
15. Ak navrhnutý kandidát nie je osobne prítomný na konferencii a svoj súhlas s kandidatúrou nevyjadril písomne, nemôže byť zapísaný na kandidátnu listinu a hlasovací lístok.
16. Voľby sú neplatné, ak je počet odovzdaných hlasovacích lístkov vyšší ako je počet delegátov s právom hlasovať prítomných na konferencii. V takom prípade sa voľby opakujú.

 Článok 5

Konanie po voľbách

1. Po sčítaní právoplatných hlasov predseda volebnej komisie okamžite vyhlási výsledky volieb a odovzdá ich predsedovi návrhovej komisie na zakomponovanie do uznesenia z konferencie.
2. Po sčítaní hlasov volebná komisia vloží odovzdané, spočítané a overené hlasovacie lístky do obálok, obálky zalepí a zapečatí ich a odovzdá vedúcemu sekretárovi SsFZ na archiváciu.
3. Najneskôr do 10 dní po skončení konferencie volebná komisia zašle na sekretariát SsFZ písomný protokol o výsledku všetkých volieb na konferencii, vrátane všetkých zalepených obálok a ďalších použitých volebných dokumentoch.
4. Sekretariát SsFZ má povinnosť o výsledku volieb informovať futbalové hnutie bezodkladne a SFZ.
5. Volebné podklady a hlasovacie lístky musia byť archivované počas celého volebného obdobia na sekretariáte v zapečatených obálkach podpísaných všetkými členmi volebnej komisie.

 Článok 6

Záverečné ustanovenia

1. Tento Volený poriadok SsFZ nadobudol účinnosť dňom jeho schválenia, t. j. dňom konania Konferencie SsFZ ~~9. 3. 2017~~ 29.04.2025 a platí v plnom rozsahu pri organizovaní a priebehu volieb do orgánov SsFZ aj v budúcom období, kým nedôjde k jeho právoplatnej zmene.